

**Gradonačelnik**

KLASA: 363-06/20-01/04

URBROJ: 2186/18-01/1-20-1

Ludbreg, 16.3. 2020. g. PRIJEDLOG

Na temelju članka 36. stavka 9. Zakona o održivom gospodarenju otpadom (NN 94/13, 73/17 i 14/19) i članka 59. Statuta Grada Ludbrega („Službeni Vjesnik Varaždinske županije“, br. 23/09, 17/13, 40/13-pročišćeni tekst, 12/18, 40/19), gradonačelnik Grada Ludbrega na 19. sjednici Gradskog vijeća Grada Ludbrega, održanoj 16. ožujka 2020. g., podnosi

# IZVJEŠĆE

# o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Grada Ludbrega za 2019. g.

## UVOD

Zakonom o održivom gospodarenju otpadom („Narodne novine” br. 94/13 i 73/17) u odredbi članka 36. stavka 9. propisano je da je izvršno tijelo jedinice lokalne samouprave dužno izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš podnijeti predstavničkom tijelu jedinice lokalne samouprave do 31.ožujka tekuće godine za prethodnu kalendarsku godinu.

## LOKACIJE I KOLIČINE ODBAČENOG OTPADA

## Poljanec – čkbr.1712/144 k.o. Križovljan. Odlagalište sanirano 2016.godine i 2018.g., opet se počeo voziti otpad. Cca 9m3 raznog otpada.

## 1712 kroz 144.jpgpoljanec 1.JPG

## Poljanec – čkbr. 1558 k.o. Križovljan. Cca 40 m3 raznog otpada. Sanacija planirana 2020.g.

## 1588.jpgpoljanec 2.JPGpoljanec 22.JPG

## lokalna cesta Slokovec – Globočec L. odbačene vreće sa otpadom. Cca 1m3.



**Selnik,čkbr.1405 k.o. Selnik,cca 15 m3 odbačenog otpada. Sanacija planirana u 2020.g.**



**Apatija, uz čkbr. 1179/1 k.o. Slokovec, cca 1m3 odbačenog otpada.**



## TROŠKOVI UKLANJANJA ODBAČENOG OTPADA

U 2019. godini nije bilo troškova uklanjanja odbačenog otpada, osim na mjestima gdje je odbacivanje otpada bilo u začetku i odbačene manje količine uglavnom komunalnog otpada, a što je uklonjeno u okviru redovitog održavanja čistoće javnih površina.

## PROVEDBA MJERA ZA SPRJEČAVANJE NEPROPISNOG ODBACIVANJA OTPADA

1. **Uspostava sustava za zaprimanje obavijesti o nepropisno odbačenom otpadu**

Grad redovito zaprima obavijesti o nepropisno odbačenom otpadu. Sustav za zaprimanje obavijesti o nepropisno odbačenom otpadu uspostavljen je putem web aplikacije City hub pomoću koje građani mogu u bilo koje vrijeme poslikati onečišćenu lokaciju i prijaviti je komunalnom redarstvu. U prijavi su vidljivi svi potrebni podaci kako bi se što hitnije moglo pristupiti kvalitetnom rješavanju onečišćenog područja. City hub je modularna web i mobilna platforma namijenjena direktnoj komunikaciji građana i jedinica lokalne samouprave. Aplikacija je potpuno besplatna za građane i vrlo je jednostavna za korištenje i upravljanje. City hub je baziran na konceptu Smart cities. Građanima se također omogućuje prijava lokacije onečišćene otpadom i u slobodnoj formi (e-mail, Facebook, telefonom, osobno u gradskoj upravi).

## Uspostava sustava evidentiranja lokacija odbačenog otpada

## Grad ima razvijen sustav evidentiranja lokacija odbačenog otpada.

## Provedba redovitog godišnjeg nadzora područja Grada Ludbrega radi utvrđivanja postojanja odbačenog otpada

## Svake godine se provodi godišnji nadzor područja Grada Ludbrega radi utvrđivanja postojanja odbačenog otpada, a tijekom cijele godine se provode ciljani nadzori područja gdje je učestalo odbacivanje otpada.

## Edukacija stanovništva za odgovorno gospodarenje s otpadom

## Grad Ludbreg u suradnji s davateljem javnih usluga prikupljanja miješanog komunalnog otpada i prikupljanja biorazgradivog komunalnog otpada provodi trajnu edukaciju stanovništva za odgovorno gospodarenje otpadom, sukladno Planu gospodarenja otpadom na području Grada Ludbrega.

## Druge mjere

## Učestalo će se obavljati kontrola problematičnih lokacija i postavljati znakovi upozorenja o zabrani odbacivanja otpada, sankcionirati utvrđene prekršitelje, a na nekoliko lokacija kod zona klijeti će se postaviti zeleni otoci (polupodzemni kontejneri) kako bi vlasnici klijeti koji se nisu uključili u sustav prikupljanja otpada mogli otpad odložiti u zelene otoke, a ne odbacivati u prirodu. Upravo takvi kontejneri su postavljeni na 6 lokacija u 2019.g.

## Cijelo područje Grada Ludbrega je obuhvaćeno redovitim odvozom otpada s kućnog praga, uz preuzimanje krupnog (glomaznog) otpada na kućnom pragu te mogućnost odlaganja na reciklažnom dvorištu cijele godine, tako da nema nikakve potrebe otpad, posebno krupni otpad, odbacivati u okoliš.

## Problem odbacivanja otpada u okoliš je najizraženiji u naselju Vinogradi Ludbreški gdje postoje još mnoge nekretnine koje nisu uključene u sustavno zbrinjavanje otpada, a vlasnici nisu s područja Grada Ludbrega, te prilikom odlaska u mjesto prebivališta, ostavljaju otpad uz cestu. To je najviše vidljivo u predjelu Poljansko, Graci, Sigečak te uz lokalnu cestu Slokovec – Globočec L., ali postavljanje polupodzemnih kontejnera na 6 lokacija, bi trebalo pomoći da se minimalizira takvo činjenje.

1. **PROVEDBA MJERA ZA UKLANJANJE OTPADA ODBAČENOG U OKOLIŠ**

Prikazom aktivnosti u 2019. godini vidljivo je da se mjere za uklanjanje otpada odbačenog u okoliš provode u skladu s financijskim mogućnostima Grada Ludbrega i mogućnostima dobivanja sredstava iz drugih izvora. U 2020.g. planira se sanacija navedenih divljih odlagališta, a područja uz cestu će se očistiti u akciji Zelena čistka 2020.g. koju Grad Ludbreg tradicionalno organizira svake godine.

GRADONAČELNIK

Dubravko Bilić